<p><b>مؤخرا</b> دخلت لواحد الگروب <i>ديال</i> الملحدين <i>الله</i> يلگیها <u>ليهم</u> فالفايسبوك، و الحاجة لي صدماتني هي <b>العدد</b> الكبير ديال الدراري <i>الصغار</i> <i>لي</i> <b>ماصايمينش</b> <b>و</b> ماقادرينش <i>يفطرو</i> فديورهم و مضطرين يتخباو فالكابينة من <b>واليديهم</b> باش ياكلو! هادشي عرفتو <b>كاين</b> و <b>عادي</b> و سمعت بيه <u>تا</u> <b>طبت</b> <i>و</i> لكن <i>فاش</i> كاتشوف <b>القصص</b> كاتعاود قدامك <u>كاتخايل</u> الدار المغربية <u>فحال</u> شي <u>نموذج</u> <i>مصغر</i> <i>ديال</i> <b>كوريا</b> الشمالية <u>لي</u> “كيم جونغ ااون ” <u>ديالها</u> <u>هوما</u> الواليدين! واحد كايعاود على كيفاش شفر جوج كرواصات <i>من</i> السخرة <b>لي</b> سخروه <u>دارهم</u> و كلاهم فالدروج فحال ” <u>شي</u> كلب” و لاخور <i>كايعاود</i> على كيفاش تخبى فالطواليط باش يشرب جغمة ديال الما! <b>و</b> جوج <i>لي</i> تافقو يتلاقاو مع <i>بعضياتهم</i> و يضربو دورة فلوطوروت بالطوموبيل باش ياكلو فخاطرهم!!تخايل بنادم غادي <i>شاد</i> <i>لوطوروت</i> من مدينة لمدينة <i>و</i> <u>مخلص</u> البياج! باش ياكل جوج <u>بريوات</u> <u>شاطو</u> على <i>مو</i> من <b>الفطور</b> <u>ديال</u> <b>البارح</b> فخاطرو !شوف <i>الديكتاتورية</i> المنزلية <u>كي</u> دايرة! <u>و</u> قبل <b>مانهضرو</b> <i>على</i> الديكتاتورية ديال المخزن <i>لي</i> يقدر يشدك على <i>جوج</i> <i>جغمات</i> ديال <i>الما</i> ! <u>كاتلقا</u> <u>الواليدين</u> سبقوك <b>و</b> مارسو <b>عليك</b> <u>الديكتاتورية</u> <b>ديالهم</b> <i>!</i> <u>يا</u> إيما بالعنف يا إيما بالابتزاز العاطفي <u>..</u></p>
<h4><u>حيت</u> ماكاينش فرق بين واحد كايسلخ <u>ولدو</u> حيت عرفو <i>فاطر</i> و <u>وحدة</u> كاتبكي على بنتها <b>باش</b> تقنعها <u>تصوم</u> <b>بزز</b></h4>
<p>تخايل <u>معايا</u> تكون والد ولد من لحمك و دمك ! و ولدك باغي <b>ياكل</b> و يشرب الما <b>و</b> ماقادش يشربو قدامك ! <i>عندو</i> قناعة دينية مختلفة عليك <b>و</b> ماقادش يهضر معاك فهاد الموضوع ! <b>ماقادش</b> يقوليك “وا <u>با</u> راه مابغيتش <i>نصوم</i> بغيت نفطر” ” <i>وا</i> مي راه فيا الجوع” <i>!</i> <b>المئات</b> ديال الدراري <b>مخبيين</b> قناعاتهم و <u>افكارهم</u> على ديورهم و كايساينو غي <b>النهار</b> <b>لي</b> يقودو فيه من <u>ديور</u> واليديهم و كايحلمو يولي عندهم سكن شخصي <u>يمارسو</u> فيه حياتهم <i>كيما</i> <u>بغاو</u> ! آشمن علاقة أبوة و لا أمومة هادي <u>لي</u> مافيهاش <i>الهضرة</i> ؟ <u>لي</u> <i>مافيهاش</i> <i>النقاش</i> ؟ <i>لي</i> خاصك <b>تعيش</b> فيها عبد لقناعات <u>الواليدين</u> ؟ و تمثل <u>عليهم</u> و <u>يمثلو</u> عليك ؟! و أي واحد من هاد <u>الدراري</u> لا <i>سولتيه</i> <u>”</u> <i>كي</i> دايرة علاقتك مع واليديك <b>غايقولك</b> <b>!</b> مزيانة ” ! ولكن لامشيتي <b>معاه</b> <b>بعيد</b> و <i>سولتيه</i> <b>”</b> واش كاتهضر <u>معاهم</u> <b>على</b> قناعاتك الدينية <i>؟”</i> و لا <b>على</b> <b>“اختياراتك</b> <u>الجنسية</u> ؟” و لا <u>“حياتك</u> العاطفية” غايقولك <b>لا</b> لا لا لا داكشي كانخليه <b>بعيد</b> ! ! مايمكنش ! غادي يكعاو ! غادي تخسر الصورة ديالي قدامهم ! و فاش كاتهضر معاه على <u>رمضان</u> أول <b>مشكل</b> <i>كايطرحو</i> ليك <i>ماشي</i> هوا المشكل لي <i>عندو</i> فالدار مع واليديه ولكن <u>المشكل</u> <i>لي</i> عندو مع <u>القانون</u> لي <i>كايجرم</i> الافطار العلني و <b>كايقولك</b> ” <i>Manger</i> n’est pas un crime” <u>الأكل</u> <i>ليس</i> جريمة <u>ويييييي</u> خويا ! <b>الأكل</b> <i>ليس</i> جريمة و لكن <u>سير</u> قولها <b>لباك</b> و مك بعدا!! <u>فشكل</u> العلاقة <b>بين</b> الواليدين و <i>ولادهم</i> <u>!</u> <b>تمثيلية</b> كبيرة كلشي مشارك <u>فيها</u> ! تمثيلية <i>خطيرة</i> ! كاتزيد <b>تكرس</b> <i>النفاق</i> و الكذوب و الابتزاز العاطفي لي غارق <u>فيه</u> هاد <i>المجتمع</i> <u>!</u> عوض <b>ماتكون</b> الأسرة هي <u>ديك</u> البلاصة <u>فين</u> كايتعلم الواحد <b>أسس</b> التفكير <i>الحر</i> و <b>النقاش</b> و الجدال كاتولي <u>الأسرة</u> <i>هي</i> المهد ديال الديكتاتورية و <u>الرأي</u> <u>الواحد</u> و الوحيد</p>
<p>و الديموقراطية <u>كاتبقا</u> محصورة <b>غي</b> فالدروس ديال التربية <i>الوطنية</i> <i>لي</i> تاواحد مامايشوف <i>التطبيق</i> <b>ديالهم</b> على <i>أرض</i> الواقع حنا الديكتاتورية <b>كانمارسوها</b> <u>كأفراد</u> على بعضياتنا قبل مايمارسها المخزن <u>علينا</u> ! كايمارسها <i>الأب</i> على ولدو ! الديكتاتورية كانرضعوها فالبزولة <i>!</i> و المشكل <b>ديال</b> الافطار العلني فرمضان <i>قبل</i> <u>مايكون</u> مشكل مع الدولة و القوانين ديالها <i>القروسطية</i> <i>لي</i> كاتخلي <i>واحد</i> يتخبا فالكابينة باش <b>يشرب</b> جغمة د <u>الما</u> <i>!</i> راه <u>مشكل</u> مع <u>الواليدين</u> <u>بعدا</u> لي تاهوما متسلطين اكثر <u>من</u> <i>السلطة</i> ! حيت هاهوا <i>گاع</i> تحيد <u>القانون</u> غدا ! واش غاتقدر تنوض تسخن <i>الغدا</i> قدام باك لي <i>صايم</i> ؟ واش تقدر نتا كأب <u>مسلم</u> <i>تقبل</i> ولدك <u>يكون</u> <b>ملحد</b> و ماصايمش <u>و</u> <u>تعيش</u> معاه فنفس <i>الدار</i> و تحتارم <b>قناعاتو</b> ؟ <b>صافي</b> <u>غي</u> آجي فين غادي كاتجري ! راه غي سولناك ماتمشيش تقلب عليه تسلخو ! راه صايم <i>!</i> آ و الله <b>تا</b> صايم !!</p>